  Виталий Пронин Ёрос но элькун газетъёсын, Печатья но ивор вӧлмытонъя агентствоын ужасьёс, ваньмыз-ӧвӧлэз 15 команда, люкаськиз Ижысь «Искра» клубын туннэ боулинген шудыны. Соослы шуныт кылъёс веразы агентствоен кивалтӥсьлэсь ужзэ быдэсъясь Приск Мгои но Удмуртиысь Журналистъёслэн союзэнызы дано кивалтӥсь Людмила Прокошева. Шудон ӟырдыт ортчиз. Шумпотымон, кылем арын сямен ик, вормись луиз «Удмурт дунне» газетын ужасьёслэн командазы (Зинаида Рябинина, Валентина Емельянова, Анастасия Агафонова но Ирина Ионина), огъя 456 очко люкаса. 2-тӥ интые потӥзы Балезино ёросысь «Вперёд» газетын ужасьёс (430 очко) но Пичи Пурга ёросысь «Маяк» газетын ужасьёс (407 очко). Журналистъёслэн вуоно ӵошатсконзы Ува каргуртын ортчоз, шашкиен но шахматэн шудон луоз. Валетина Емельянова Туспуктӥз В. Емельянова  